बीबीसी के रॉयल संवाददाता पीटर हंटन ने ट्वीट कर बताया कि उनका ब्रेक-अप आपसी समझदारी और प्यार से हुआ है. ब्रेक-अप के बाद भी दोनों आपस में 'अच्छे दोस्त' बने रहेंगे.प्रिंस हैरी के नज़दीकी लोगों के हवाले से बीबीसी संवाददाता ने लिखा कि प्रिंस हैरी इस बात को साफ कर देना चाहते हैं कि रिश्ता टूटने का कारण क्रेसिडा की उन पर निर्भरता नहीं है.इससे पहले भी यह जोड़ा अलग हुआ था जब प्रिंस हैरी को ब्रितानी फ़ौज की ओर से हेलिकॉप्टर उड़ाने के लिए अफ़ग़ानिस्तान भेजा गया था.पांच महीने की जुदाई के बाद दोनों फिर से क़रीब आए और कई समारोहों में साथ-साथ तस्वीर खिंचवाते नज़र आए थे.अटकलें यह भी थीं कि प्रिंस हैरी अपने जन्मदिन पर क्रेसिडा के साथ सगाई की घोषणा कर सकते हैं.वैसे दोनों के बीच प्रेम संबंध ख़त्म होने की ख़बर उस वक़्त आई जब क्लेरेंस हॉउस की ओर से यह घोषणा की गई कि प्रिंस हैरी अगले महीने एस्टोनिया और इटली की तीन दिन की सरकारी यात्रा पर जाएंगे.16 मई से 19 मई के बीच अपनी यात्रा के दौरान प्रिंस हैरी दूसरे विश्व युद्ध के नायकों और वर्तमान सैनिकों से मुलाकात करेंगे.प्रिंस हैरी और 25 साल की क्रेसिडा बोनस की पहली मुलाक़ात 2012 की गर्मियों में राजकुमारी यूजेनी की मदद से हुई थी.वैसे मुलाक़ात के कुछ दिनों बाद ही लास वेगास में लड़कियों के एक समूह के साथ पार्टी करते हुए प्रिंस हैरी की अर्धनग्न तस्वीर दुनिया भर के अख़बारों में पहले पन्ने की ख़बर बनी थी.डेली टेलीग्राफ के मुताबिक दोनों के अलग होने का बड़ा कारण मीडिया की सुर्खियां और सगाई की ख़बरें हैं.हालांकि प्रेस एसोसिएशन के अनुसार क्रेसिडा बोनस के करियर को ध्यान में रखते हुए दोनों ने अलग होने का फ़ैसला किया.वैसे दोनों के अलग होने का समय ड्यूक और डचेज ऑफ कैम्ब्रिज की तीसरी शादी की सालगिरह से मेल खा रहा है.चार चाल पहले 2011 में अपनी शादी से पहले प्रिंस विलियम और केट भी कई महीनों के लिए अलग रहे थे.(बीबीसी हिन्दी के एंड्रॉएड ऐप के लिए 



यहां क्लिक करें. आप हमें 



फ़ेसबुक और 



ट्विटर पर भी फ़ॉलो कर सकते हैं.)